
	Konkurso sąlygų aprašo

	3 priedas


KLAIPĖDOS MIESTO ŽELDYNŲ IR ŽELDINIŲ INVENTORIZAVIMO PASLAUGOS TECHNINĖ SPECIFIKACIJA

I. BENDROJI DALIS

1. Perkančioji organizacija: Klaipėdos miesto savivaldybės administracija, Liepų g. 11, 91502 Klaipėda.

2. Pirkimo objektas: Klaipėdos miesto dalies želdynų ir želdinių inventorizavimas. 
II. REIKALAVIMAI INVENTORIZACIJAI
3. Klaipėdos miesto teritorijoje, ne miškų ūkio paskirties žemėje, turi būti atlikta želdynų ir želdinių inventorizacija pagal žemiau išdėstytus reikalavimus. 
4. Paslaugų apimtis:

4.1. inventorizuoti iki 10 tūkst. vnt. medžių pagal iš anksto su Klaipėdos miesto savivaldybės Miesto vystymo ir priežiūros departamento Aplinkos ir klimato kaitos skyriumi suderintas vietas. Želdinių inventorizacijos prioritetas taikomas Smiltynės, Melnragės, Girulių rajonuose, nurodytose Klaipėdos miesto savivaldybės bendrojo plano Gyvenamųjų teritorijų brėžinyje.
4.2. Inventorizuojami visi medžiai nuo 12 cm skersmens matuojant 130 cm aukštyje. Pasodinti medžiai nuo - 3 cm).
4.3. inventorizuoti nereikia krūmų, išskyrus paprastąjį kadagį, nurodant jo aukštį.
4.4. inventorizuoti nereikia privačioje kitos paskirties žemėje vienbučių ir dvibučių gyvenamųjų pastatų teritorijose ir kolektyvinių sodų bendrijose.
5. Želdynų ir želdinių kiekybinės ir kokybinės būklės vertinimas ir tvarkymo priemonių parinkimas atliekamas vadovaujantis Želdynų ir želdinių inventorizavimo ir apskaitos taisyklėmis (2008-01-08 Aplinkos ministro įsakymas Nr. D1-5) (aktuali redakcija nuo 2024 m. spalio 29 d.) (toliau – Taisyklėmis).

6. Želdynai ir želdiniai inventorizuojami surenkant: duomenis apie želdinio padėtį, nurodant realią želdinio lokaciją (koordinates) atitinkantį tašką, želdinio kodas, rūšis, kamieno skersmuo 1,3 m aukštyje, aukštis, želdinio būklė (gera, patenkinama, nepatenkinama, bloga pagal Lietuvos Respublikos aplinkos ministro 2008 m. birželio 26 d. įsakymo Nr. D1-343 „Dėl Želdinių atkuriamosios vertės įkainių patvirtinimo“ 2 pr. 1 ir 2 punkto reikalavimus, nurodomi žuvę želdiniai), rekomenduojamos želdinio tvarkymo priemonės, inventorizavimo data, pastabos.
7. Inventorizuojant turi būti laikomasi šių objektų inventorizacijos principų:

7.1. Medžiai, turintys daugiau nei vieną kamieną iki 1,40 m. aukštyje inventorizuojami, kaip vienas medis (vienas taškinis objektas), nurodant inventorizavimo kortelėje pastabą apie daugiakamieniškumą ir nurodant kiekvieno kamieno skersmenį.
7.2. Visi objektai, turi būti įvesti išlaikant tarpusavio topologinius ryšius (pvz., to paties sluoksnio objektai negali persidengti tarpusavyje).
7.3. Kiekvienas objektas įvedamas pagal medžių – kamieno centro koordinates, krūmų – centro koordinatės. Galima paklaida iki 100 cm; 
8. Informacija turi būti renkama bei Užsakovui pateikiama skaitmeniniu būdu: kiekvieno inventorizuojamo želdinio padėtis, parametrai, bei būklė vertinami atskirai, užpildant elektroninę objekto duomenų kortelę naudojantis Perkančiosios organizacijos pateiktu ArcGIS Field Maps programiniu sprendimu arba kitais sprendimais, leidžiančiais inventorizacijos duomenis naujinti tiesiogiai savivaldybės želdynų ir želdinių inventorizacijos geoduomenų bazėje, veikiančioje ArcGIS Enterprise pagrindu savivaldybės infrastruktūroje. Techninę įrangą, palaikančią IOS ar Android operacinę sistemą galinčią dirbti su ArcGIS Field Maps programine įranga, turi turėti Paslaugos teikėjas. Atsarginė duomenų kopija teikiama skaitmeninėje laikmenoje.
9.  Garantinis aprašymas. Paslaugos teikėjas 2 mėnesius nuo Paslaugų suteikimo pabaigos privalo savo lėšomis pašalinti per garantinį laikotarpį Užsakovo nustatytus Paslaugų kokybės trūkumus, susijusius su netiksliai, klaidingai ar nepilnai pateikta želdinių informacija informacinėje sistemoje. Apie nustatytus trūkumus Užsakovas informuoja Paslaugos teikėją el. paštu. Paslaugos teikėjas nustatytus trūkumus privalo pašalinti ne vėliau kaip per 5 darbo dienas nuo pranešimo apie trūkumus gavimo dienos.

III. KITI REIKALAVIMAI

10. Paslaugos teikėjas turi atitikti Želdynų įstatymo 15 straipsnio 4 dalyje numatytus kvalifikacinius ir darbo patirties reikalavimus.

11. Paslaugos teikėjas prieš pradėdamas vykdyti darbus turi sudaryti darbų grafiką ir jį suderinti su Klaipėdos miesto savivaldybės Miesto vystymo ir priežiūros departamento Aplinkos ir klimato kaitos skyriumi. 

